วันที่15 พฤศจิยายน(ตกไข่30ตุลาคม) ตอนเช้า แฟนใส่ถุงยางแต่เอาเข้ามาแปปเดียวคือเข้ามาไม่สัดเข้าแค่นิดเดียวเขาก็ถอดถุงยางออกเหมือนเขาบอกว่าทำให้มันเหมือนเดิม แล้วพอครั้งที่2เขาไม่ได้ใส่ถุงยางแต่ก็เอาเข้ามาแปปเดียวอีกเพราะเราเจ็บ ครั้งที่3เขาก็เอาเข้ามาแต่ก็ได้สุดอีกใช้ถุงยางอันเดิมคือครั้งแรก เขาบอกไม่ได้กลับด้าน ตอนใส่ทำทุกอย่างเหมือนเดิม พอมาตอนบ่ายประจำเดือนมา แล้ววันที่30พฤศจิกายนตกไข่ วันที่1พฤศจิก็รุ้สึกเจ็บท้องหน่วงๆ (ปกติมีตกขาวอยุ่แล้วด้วยค่ะ)เครียดมากแล้วรู้สึกว่าอาการตรงกับคนท้องที่ไปหาดูในเน็ต วันที่2กับ3เหมือนมูกไข่ตกอ่ะค่ะ(แบบเหมือนน้ำมูกไม่ใส) แล้ววันนี้ตอนเช้ามีเหมือนน้ำมูกใสหรือไม่ก็คล้ายวุ้นใสนี่แหล่ะค่ะ วันที่2และ3รุ้สึกเจ็บท้องน้อยทางซ้ายข้างเดียว เวลาเดินก็เหมือนเจ็บแถวเชิงกรานด้วยค่ะ จะท้องหรือเปล่าคะ
สวัสดีค่ะ การสอดใส่อวัยวะเพศเข้าสู่ช่องคลอดทั้ง 3 ครั้งนั้น หากฝ่ายชายยังไม่ถึงจุดสุดยอด และยังไม่ได้มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มี นอกจากนี้ หากประจำเดือนได้มาแล้ว โดยมาในช่วงวันที่ควรจะมา ก็แสดงว่าไม่ได้มีการตั้งครรภ์เกิดขึ้นแต่อย่างใดและหากหลังจากที่ประจำเดือนมาแล้ว ไม่ได้มีเพศสัมพันธ์อีก ก็ย่อมจะไม่มีการตั้งครรภ์เกิดขึ้นค่ะ ดังนั้น อาการเจ็บท้องหน่วงๆ เจ็บท้องน้อยด้านซ้าย มีมูกใสจากช่องคลอด จึงไม่ใช่อาการของการตั้งครรภ์ แต่อาจเกิดจากสาเหตุอื่นๆ เช่น เป็นตกขาวและอาการปวดท้องช่วงไข่ตก (เรียก mittelschmerz pain) หรือปวดท้องน้อยจากสาเหตุอื่นๆ เช่น ท้องผูก มดลูกอักเสบ กระเพาะปัสสาวะอักเสบ ลำไส้อักเสบเป็นต้น แต่ก็จะต้องมีอาการอื่นๆ ร่วมด้วยดังนั้น แนะนำให้สังเกตอาการไปก่อน หากอาการปวดท้องเป็นมากขึ้นเรื่อยๆ หรือมีตกขาวที่ผิดปกติไป เช่น สีเขียวเหลืองคล้ายหนอง มีกลิ่นเหม็นผิดปกติ เป็นต้น ก็ควรไปพบแพทย์เพื่อหาสาเหตุค่ะ